प्रा. ध्रुबकुमारले संकेत गरे झैं चीनसँगको समझ्दारीपछि भारतले थप अप्रिय हर्कत गर्न सक्ने सम्भावना छँदैछ। १३ कात्तिकमा आयोजित पत्रकार सम्मेलनमा भारतीय विदेश मन्त्रालयका प्रवक्ता विकास स्वरूपले चीनबाट पेट्रोलियम पदार्थ ल्याउने समझ्दारीको घुमाउरो भाषामा विरोध गर्दै नाकाबन्दी नहट्ने संकेत गरेका छन्। “आजका दिनमा कुनै मुलुकमाथि नाकाबन्दी गर्नु भनेको युद्धको घोषणा गर्नु हो, किनभने आज एउटा मुलुकले अर्को सार्वभौम मुलुकमाथि सैन्य हस्तक्षेप गर्न सक्दैन” प्रा. ध्रुबकुमार भन्छन्, “नेपाललाई पेलेर आत्मसमर्पण गर्न बाध्य गराउने खालको रणनीति भारतको देखियो।”
